Държавен вестник, бр. 16, 2019 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  16
(5) Протоколите от заседанията могат да 
бъдат поправяни по решение на пленума или 
на колегиите при допусната очевидна факти-
ческа грешка. Технически грешки в кратките 
протоколи за приетите решения се поправят 
с разпореждане на главния секретар въз ос-
нова на предложение на вносителя, което е 
неразделна част от протокола.
(6) Звуковите файлове от заседанията на 
пленума и на колегиите се съхраняват в срок 
от 1 месец от приключване на заседанието.
(7) Стенограмите и звуковите файлове се 
ползват само в сградата на Висшия съдебен 
съвет. 
(8) Извлечения от пълния стенографски 
протокол и от краткия протокол за приетите 
решения се предоставят по искане на трети 
заинтересовани лица след разрешение на 
главния секретар.
Чл. 37. (1) Актовете на пленума и на коле-
гиите се подписват от председателстващия и 
се подпечатват с официалния печат на Висшия 
съдебен съвет, като актовете по чл. 34, т. 3 от 
Закона за нормативните актове, вътрешните 
правила, методики и указания, свързани с 
дейността на Висшия съдебен съвет – от 
представляващия.
(2) Пленумът и колегиите на Висшия съ-
дебен съвет използват еднакъв печат съгласно 
чл. 3 от правилника.
Чл. 38. След влизане в сила на решението 
за назначаване, повишаване, понижаване и 
преместване на съдия, прокурор и следовател 
Висшият съдебен съвет уведомява лицето, 
което в едномесечен срок встъпва в длъжност.
Раздел V
Организация на работата с предложенията 
и сигналите
Чл. 39. (1) Предложенията и сигналите, 
подадени до Висшия съдебен съвет или ко-
легиите, се разглеждат по реда на глава осма 
„Предложения и сигнали“ от Административ-
нопроцесуалния кодекс. 
(2) Администрирането и организацията на 
работа с предложения и сигнали, които по-
стъпват във Висшия съдебен съвет, се уреждат 
с вътрешни правила, приети от пленума и/
или колегиите, които се публикуват на сайта 
на Висшия съдебен съвет.
Чл. 40. (1) Писмени или устни предло-
жения и сигнали, подадени лично или чрез 
упълномощен представител по телефон, теле-
граф, телекс, факс или по електронна поща, 
се регистрират, като се отразяват подателят, 
датата на постъпване и въпросът, изложен в 
предложението или в сигнала, както и слу-
жителите, на които е възложена подготовката 
на решението по тях.
(2) Не се разглеждат анонимни предложе-
ния или сигнали.
Раздел VI
Права и задължения на членовете на Висшия 
съдебен съвет
Чл. 41. (1) Членовете на Висшия съдебен 
съвет с изключение на тези, които упражняват 
научна и преподавателска дейност, преустано-
вяват изпълнението на заеманата до избора 
им длъжност за времето на мандата им във 
Висшия съдебен съвет.
(2) Времето, през което членовете на Вис-
шия съдебен съвет изпълняват своите функ-
ции, се зачита за стаж по чл. 164, ал. 1 – 7 
от Закона за съдебната власт.
(3) Членовете на Висшия съдебен съвет 
се командироват по реда на чл. 8, ал. 4 от 
Наредбата за командировките в страната.
(4) Членовете на Висшия съдебен съвет 
ползват материалната база на органите на 
съдебната власт.
Чл. 42. Изборен член на Висшия съдебен 
съвет спазва критериите за несъвместимост, 
установени в чл. 18 от Закона за съдебната власт.
Чл. 43. (1) Член на Висшия съдебен съвет 
е длъжен да участва в състава на най-малко 
3 (три) комисии и съвети, подпомагащи дей-
ността на пленума и колегиите.
(2) Член на Висшия съдебен съвет е длъжен 
да присъства на заседанията на Висшия съде-
бен съвет и на комисиите, в които е избран.
(3) Член на Висшия съдебен съвет може да 
участва в заседанията на постоянна комисия 
на пленума, на която не е член, без право 
да гласува.
(4) Пленумът и колегиите могат периодич-
но да преразглеждат състава на комисиите и 
съветите, подпомагащи дейността им, и да 
вземат решения за извършване на промени 
при необходимост при спазване на правилото 
по ал. 1.
Чл. 44. Членовете на Висшия съдебен съвет 
получават, от момента на встъпването им в 
длъжност, по право достъп до всички нива на 
класифицирана информация за срока на заемане 
на длъжността им при спазване на принципа 
„необходимост да се знае“ и при взето реше-
ние на съответната колегия или на пленума 
на Висшия съдебен съвет, когато колегията 
или пленумът заседават в закрито заседание.
Г л а в а  ч е т в ъ р т а
БЮДЖЕТ НА СЪДЕБНАТА ВЛАСТ
Чл. 45. Бюджетът на съдебната власт е 
самостоятелен и е част от държавния бюджет.
Чл. 46. Висшият съдебен съвет е първосте-
пенен разпоредител по бюджета на съдебната 
власт.
Чл. 47. Пленумът на Висшия съдебен 
съвет организира и ръководи съставянето и 
изпълнението на бюджета на съдебната власт.
Чл. 48. Разпоредителите с бюджет от по-
ниска степен по бюджета на съдебната власт 
се определят от пленума на Висшия съдебен 
съвет.